DA maak reg om terug te veg teen onteieningspogings | Maroela Media
DA maak reg om terug te veg teen onteieningspogings
Die DA in die Wes-Kaap is besig om hul ondersteuners voor te berei en op te kommandeer om volgende week stewig standpunt in te neem wanneer die parlementêre ad hoc-komitee oor onteiening sonder vergoeding die provinsie aandoen.
Massavergaderings word hierdie week op die presiese plekke waar die veelpartykomitee aanstaande week aandoen, gehou om stemming te maak teen onteiening sonder vergoeding. Die vergaderings vind in Beaufort-Wes, Kaapstad, Oudtshoorn en Citrusdal plaas, en hierdie week is groot DA-vergaderings reeds op Beaufort-Wes en in Oudtshoorn gehou om teenstand teen onteiening aan te help.
Die verhore in die res van die land is gekenmerk deur massa-deelname deur spesifiek EFF-ondersteuners en ander voorstaanders daarvan om die staat die alleen-eienaar van grond in die land te maak. Ander landsburgers, byvoorbeeld kommersiële boere wat teen onteiening sonder vergoeding gekant is, is in so 'n mate uitgeskel en swak behandel dat die ad hoc-komitee 'n amptelike verklaring uitgereik het om te vra vir groter ordentlikheid.
Dit wil egter voorkom asof die wind anders kan waai in die Wes-Kaap.
Die Wes-Kaapse DA-leier, Bonginkosi Madikizela, het gesê 'n eenparige mosie teen staatsoorname van grond, en teen onteiening sonder vergoeding, is by die DA-saamtrekke aanvaar.
DA grondhervorming grondonteiening
Vakbond verwerp Gautrein se loonaanbod
KZN-strande gesluit, haainette verwyder oor loondispuut
Kongres vir kerke wil gemeenskappe bevorder
Suné sal Proteas teen Windies lei
Gedig: Uit: Noag se ark
Dié Kia-wa 'n ware gesinsbus
Die DA? Siestog
Mooi DA…staan saam
Die DA spring nou ook skielik op die wa, o ja, dis mos amper weer verkiesing! Ag nee wat DA, mense glo jul nie meer nie! Die enigste party wat werklik veg vir die mense se regte en van die begin af gekant was teen onteiening sonder vergoeding is die VF Plus!!!
Lagwekkend!. Die DA kan nie eens 'n geveg teen homself wen nie.
Natuurlik kan ons op so plek wees en vele van ons is reeds daar waar ons VF+ stem en Afrforum ondersteun dmv lidmaatskap, maar steeds is daar 'n massa wat saam met die DA stem vir grondhervorming en regstellende aksie.